Цул тІаьхьа ТашаххІуд (Аттахьиййат) дешар мел деза ду!? Муслима а, и воцучо а Ибн Іаббассера (Дела реза хуьлда цунна) дийцинчу хьадисехь аьлла ду: «АллахІан Элчано (Делера салам-маршалла хуьлда цунна) тхуна Аттахьиййат Іамадора, Къуръанчура сурат Іамадарх терра. Цо олура: «Аттахьийатуль-мубаракату, Ас-салавату-тІаййибату лиллахІи, ас-саламу Іалайка аййухІан-набиййу ва рахьматуллахІи ва баракатухІ, ас-асламу Іалайна ва Іала ІибадиллахІис-салихьийн, ашхІаду алла илахІа иллалахІу, ва ашхІаду анна Мухьаммадан расулуллахІ» (Беркате маршалш, ламазаш, диках долу дешнаш (зуькар, тасбихь, доІа, Къуръан дешар) АллахІана ду. Салам хуьлда хьуна, хІай Пайхамар, АллахІан къинхетам а, цуьнан беркаташ а. Салам хуьлда тхуна а, АллахІан дикачу лайшна а. Ас тоьшалла до, АллахІ воцург кхин Дела цахиларна, иштта ас тоьшалла до Мухьаммад АллахІан Элча хиларна а).